Vytautas Pavilanis

Vytautas Pavilanis (g. 1920 m. birželio 7 d. Kaune, m. 2006 spalio 8 d.http://www.federationgenealogie.qc.ca/avisdeces/avis/pdf?id=257916) – gydytojas, virologas, Lietuvių katalikų mokslo akademijos akademikas (nuo 1970 m.), Lietuvių enciklopedijos bendradarbis.

 Biografija 
1937 m. baigė Kauno Aušros gimnaziją. 1942 m. baigė VDU Medicinos fakultetą. Baigęs studijas ten pat liko dirbti Patologijos katedros jaunesniuoju asistentu. 1944 m. pasitraukė iš Lietuvos.

Studentaudamas priklausė korporacijai Fraternitas Lituanica. 1946–1947 m. pirmininkavo Paryžiaus lietuvių studentų draugijai.

 Mokslinė veikla 
1945–1948 m. specializavosi Pastero institute Paryžiuje (iš pradžių kaip stipendininkas, vėliau kaip asistentas), gavo mikrobiologijos (1946 m.) ir hematologijos ir serologijos (1948 m.) diplomus. Nuo 1948 m. profesoriavo Kanadoje Monrealio universiteto higienos mokykloje.

Vadovavo poliomielito, gripo ir kt. virusų vakcinų gamybai. Eksperimentinėje virologijoje ir epidemiologijoje domėjosi poliomelitu, encefalitais, influenca, Q-šiltine, limfogranuloma, leukopenija, leukemija.

Savo tyrinėjimus skelbė šiuose leidiniuose: Annales de l‘Institut Pasteur (nuo 1947), L‘Union Medicale du Canada (nuo 1951), Canadian Medical Asociation Journal (nuo 1953), Revue Canadienne de Biologie (nuo 1953), Canadian Journal of Public Health (nuo 1955), Montreal Medical (nuo 1957), Canadian Journal of Microbiology (nuo 1958).

Skaitė pranešimus moksliniuose suvažiavimuose (tarp kitų XIX tarptautiniame fiziologijos kongrese Monrealyje 1953 m.).Lietuvių enciklopedija, t. 22 (Pareiškimas–Pinay), redagavo J. Girnius, Bostonas, 1960, p. 212.

 Šaltiniai 

Kategorija:Lietuvių katalikų mokslo akademijos akademikai
Kategorija:Lietuvos enciklopedininkai
Kategorija:Lietuvos virusologai